
נזיקין – נזקי גוף


סכום התביעה: 

אינו ניתן להערכה. 
סכום אגרת 
בית המשפט: 
839 ₪ (לפי ס' 34 בתוספת 2 לתקנות בתי המשפט (אגרות), תשס"ז- 2007).
תיקים קשורים: 
לא קיים הליך נוסף בבית משפט או בבית דין, בקשר למסכת עובדתית דומה.
כתב תביעה

הזמנה לדין 
הואיל והתובעת הגישה כתב תביעה נגדך, המצורף בזאת, את מוזמנת להגיש כתב הגנה בתוך 60 ימים מיום שהומצאה לך הזמנה זו.
לתשומת ליבך, אם לא תגיש כתב הגנה אזי לפי תקנה 130 לתקנות סדר הדין האזרחי, התשע"ט-2018 תהיה לתובעת הזכות לקבל פסק דין שלא בפניך. 

1. תיאור תמציתי של בעלי הדין:
1. הנתבעת הינה רשות מקומית/עירייה הפועלת על פי דין, אשר בכל הזמנים הרלבנטיים לתביעה זו היתה הבעלים ו/או המחזיקה ו/או האחראית לתחזוקת המדרכות והכבישים בתחום שיפוטה.   
2. התובעת, ילידת 26.02.1953 נפגעה עת התהלכה ברחוב ההגנה, נפלה כתוצאה ממפגע ונחבלה בגופה.
2. הסעד המבוקש:
3. התובעת נפגעה בתאונה כתוצאה מרשלנותה של הנתבעת, במעשה או במחדל, ו/או כתוצאה מהפרת חובות חקוקות על ידה  ועל כן עותרת התובעת לפצותה בגין הנזקים שנגרמו לה.  
4. לאחר התאונה ומחמת תוצאותיה, לא התאפשר לתובעת לבצע פעילויות בשכר/בהתנדבות ונגרמו לה הפסדי שכר.
5. מאז התאונה ומחמת תוצאותיה מוגבלת התובעת בביצוע פעולות יומיומיות שונות היא נזקקת למעקב רפואי, טיפולים, עזרת הזולת ותיזקק לאלה גם בעתיד.
6. בעטיה של התאונה מתקשה התובעת בניהול משק ביתה ובביצוע מטלות יומיומיות הכרחיות, היא נזקקת לעזרת הזולת ותיזקק לה גם בעתיד.
7. עקב התאונה ותוצאותיה, בשים לב לאופי הפגיעה, נזקקת התובעת להוצאות בגין נסיעות מיוחדות ומוניות והיא תיזקק להוצאות אלה בגין עזרה והוצאות נסיעה מוגברות גם בעתיד. 
1. להלן פירוט נזקי התובעת:
1. נזק מיוחד:
(1) הגריעה מכושר ההשתכרות בעבר- 
    


   30,000   ₪
(2) עזרת הזולת בעבר – 





  65,000      ₪   
(3) הוצאות רפואיות ופארה רפואיות ונסיעות לטיפולים בעבר–    
  22,000       ₪
(4)  הסעות מיוחדות ושימוש מוגבר במוניות בעבר –  

  17,000      ₪
2. נזק כללי:
כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
(1) עזרת הזולת בעתיד.
(2)  הוצאות רפואיות ופארה-רפואיות ונסיעות לטיפולים בעתיד.
(3) הוצאות בגין הסעות מיוחדות ושימוש מוגבר במוניות בעתיד.

(4) פיצוי בגין נזקיה הלא ממוניים של התובעת.  
3. תמצית העובדות הנחוצות לביסוסה של עילת התביעה:
2. בתאריך 22.4.24, עת הלכה ברחוב ההגנה בתל אביב, עת ירדה מהמדרכה למעבר החציה, נפלה עקב מפגע בדמות הפרשי גובה/מפלס מישורי עקום ולא ישר, והיא נפלה אפיים ארצה (להלן: "התאונה").
רצ"ב תמונות המפגע ותמונות הפגיעה, מסומנים "כנספח 1".
3. התובעת תטען, כי אינה יודעת ולא יכולה הייתה לדעת מה היו הסיבות המדויקות שגרמו לתאונה, כי התאונה נגרמה כתוצאה ממפגע שהיה בשליטתה המלאה של הנתבעת  וכי עצם אירוע התאונה מתיישב עם מסקנה של התרשלות מצד הנתבעת  יותר מאשר עם מסקנה הפוכה, ועל כן, על הנתבעת  הנטל להוכיח, כי לא באשמה אירעה התאונה. 
4. לחילופין, תטען התובעת, כי התאונה אירעה מחמת הפרת חובות חקוקות ע"י הנתבעת ו/או עקב התרשלותה, אשר באו לידי ביטוי, בין היתר, במעשים ו/או במחדלים הבאים:
(1) התרשלה בכך שלא דאגה ו/או פיקחה ו/או תחזקה את  הכבישים, שבילי הגישה, המעברים המצויים בשטחה ולא דאגה להסיר מכשולים/מפגעים.
(2) התרשלה בכך שלא דאגה לבטיחות ו/או לתקינות התשתיות המוצבות בעיר.
(3) התרשלה בכך שלא דאגה לתקינותן ולתחזוקתן הראויה של התשתיות העירוניות, למרות שצפתה או צריכה היתה לצפות שהולכי הרגל עלולים להיפגע מהמפגע.

(4) לא הזהירה את הולכי הרגל מפני המפגע.
(5) לא דאגה להסרת המפגע.
(6) לא דאגה לגדר את המפגע.
(7) לא עשתה דבר או לא עשתה די למניעת התאונה.
(ח)   נהגה בחוסר זהירות ו/או בחוסר אכפתיות.
(ט) לא נהגה כפי שעיריה סבירה וזהירה היתה נוהגת בנסיבות דומות.
(י)   הפרה את חובותיה החקוקות בסעיפים 235, 249 לפקודת העיריות (נוסח חדש).   
5. לאחר התאונה הובהלה התובעת לקבלת טיפול בבית החולים "שיבא" בתל השומר כשהיא סובלת מכאבים בכתף, באגן ובירך שמאל. 
6. בדיקות דימות שנעשו בבית החולים הדגימו שבר במפרק ירך שמאל, היא נשלחה לביצוע ניתוח בהרדמה כללית להחלפת ירך, לאחר הניתוח התובעת הייתה צריכה לשמור על מנח שכיבה ו/או ישיבה עם פיסוק ברגליים במהלך שש שבועות.
7. לאחר הניתוח התובעת הועברה למרכז רפואי שיקומי "רעות", שהיא סובלת מכאבים ובצקות ברגליים, הגבלה משמעותי בכיפוף ירך שמאל, קושי וכאב בעמידה, כאב והגבלה בכתף שמאל.
8. במרכז השיקומי טופלה בטרג'ין לשיכוך כאב, ולאחר שלמדה, בעזרת המטפלים, לדרוך וללכת בעזרת הליכון וביצעה תרגילי פיזיותרפיה וריפוי בעיסוק, לאחר כחודש וחצי של אשפוז שוחררה לביתה בהנחיה להמשיך טיפול תרופתי, המשך מעקב רפואי, ניוד בעזרת הליכון ו/או כסא גלגלים, טיפולי פיזיותרפיה וסיוע בפעילויות יום יומיות.
9. התובעת המשיכה במעקב הרפואי במרפאת אורתופדית ב"שיבא". שם הוכנה לה תוכנית טיפולים, במטרה להיטיב את מצבה, עם צורך בנטילת משככי כאבים, בדיקות הדמיה נוספות. ומנוחה ממושכת.
10. בעקבות התאונה ותוצאותיה, הפכה התובעת מאשה עצמאית ופעילה לאשר אשר צריכה סיוע ברחצה, הלבשה ובהכנת אוכל, לאחר מספר חודשים בהם הלכה בעזרת הליכון, למדה ללכת בעזרת מקל, אך מתקשה ללכת מרחקים.
רצ"ב תעודות רפואיות, מסומנות "כנספח 2".
11. פרופ׳ חגי שרמן, אורתופד מומחה לניתוחי כף רגל וקרסול, אשר בדק את התובעת קבע כדלקמן:
" המטופלת נפלה עקב מפגע בכביש, שברה צוואר ירך שמאל ונפגעה בכתף שמאל. לאחר תהליך שיקום ממושך, חלקו באשפוז וחלקו אמבולטורי, נשארה עם נזק שאריתי שלא היה טרם הנפילה. ברור הקשר הישיר בין הגבלה תפקודית נוכחית לבין אירוע נפילה."
12.  לסיכום קובע המומחה המלומד את נכותה הצמיתה של התובעת כדלקמן:
"פגיעה תפקודית, עצמאות חלקית.
לתובעת נכות צמיתה בשיעור 54.5% כדלקמן:

35% - סעיף 41 (4ד) - הפרקים העליונים של הגפיים העליונים, הגבלת התנועות בפרק הכתף, עד 30° מהגוף

30% - סעיף 48 (1ז) - הפרקים הגדולים של הגפיים התחתונים, ירך, הגבלה בינונית בכל התנועות." 

רצ"ב חוות דעת פרופ׳ חגי שרמן, מסומנת "כנספח 3".
13. מאז התאונה סובלת התובעת מכאבים והגבלה ניכרת בתועות כתף וירך שמאל, מקושי בדריכה, מקושי בעמידה ממושכת, קושי באחיזה, מכאב וקושי בשינויי תנוחה וביציבה, מקושי בביצוע פעולות יום יומיות, מכאבים, מקושי בהירדמות ושינה רציפה והטיפולים בה צפויים להימשך גם בעתיד. 
14. התובעת צריכה השגחה בפעילויות יום יומיות, סיוע ברחצה, הלבשה ובהכנת אוכל, מאז התאונה ומחמת תוצאותיה מתקשה התובעת בניהול משק ביתה ושגרת יומה, היא נזקקת לעזרת הזולת ותיזקק לה גם בעתיד.
15. מחמת התאונה ותוצאותיה נגרמו לתובעת הוצאות בגין נסיעות מיוחדות ומוניות והיא תזדקק להוצאות אלה גם בעתיד.
4. העובדות המקנות סמכות לבית המשפט:
16. הנתבעת חייבת לפצות את התובעת בגין אחריותה לתאונה כמפורט לעיל.
17. כל הטענות בכתב תביעה זה נטענות במצטבר או לחילופין, הכל לפי תכנן והקשרן. 

18. לבית משפט נכבד זה הסמכות לדון בתביעה על פי מהותה, ערכה ומקום ניהול  עסקי הנתבעת.
19. אשר על כן, מתבקש ביהמ"ש הנכבד להזמין את הנתבעת לדין ולחייבה, לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.
                                                                                          ______________






              אריאל פרייברג, עו"ד








          ב"כ התובעת

